21987A1021(03)



PROTOCOL ADIȚIONAL

la Acordul de cooperare dintre Comunitatea Economică Europeană și Regatul Hașemit al Iordaniei

COMUNITATEA ECONOMICĂ EUROPEANĂ,

pe de o parte, și

REGATUL HAȘEMIT AL IORDANIEI,

pe de altă parte,

AVÂND ÎN VEDERE Acordul de cooperare dintre Comunitatea Economică Europeană și Regatul Hașemit al Iordaniei, semnat la Bruxelles la 18 ianuarie 1977, denumit în continuare „acordul”,

ÎNTRUCÂT Comunitatea și Iordania doresc să își consolideze relațiile pentru a ține cont de noua dimensiune creată de aderarea, la 1 ianuarie 1986, a Spaniei și a Portugaliei la Comunitățile Europene și întrucât acordul prevede la articolul 43 posibilitatea îmbunătățirii dispozițiilor sale;

ÎNTRUCÂT trebuie să se permită menținerea curentelor tradiționale de export din Iordania spre Comunitate și întrucât, prin urmare, este necesar să se prevadă anumite dispoziții;

AU DECIS să încheie în acest scop un protocol de stabilire a adaptărilor ce trebuie aduse anumitor dispoziții din acord și au desemnat în acest scop drept plenipotențiari:

CONSILIUL COMUNITĂȚILOR EUROPENE,

GUVERNUL REGATULUI HAȘEMIT AL IORDANIEI,

CARE, după ce au făcut schimb de depline puteri, găsite în bună și cuvenită formă,

CONVIN DUPĂ CUM URMEAZĂ:

Articolul 1

(1) Pentru produsele originare din Iordania și enumerate în anexa A la prezentul protocol, care intră sub incidența acordului, taxele vamale aplicabile în conformitate cu acordul la importul în Comunitate se elimină progresiv în cursul acelorași perioade și în același ritm ca cele prevăzute de actul de aderare a Spaniei și Portugaliei pentru aceleași produse importate din aceste țări în Comunitate, ținând cont de componența acesteia de la 31 decembrie 1985. Această dispoziție se aplică în conformitate cu condițiile menționate în continuare de prezentul articol.

Pe durata acestei eliminări progresive și în cazul în care taxele vamale aplicate la importul în Comunitate de produse din Spania și din Portugalia, ținând cont de componența acesteia la 31 decembrie 1985, sunt diferite pentru cele două țări, produselor originare din Iordania li se aplică taxa vamală cea mai mare dintre cele două.

(2) Pentru produsele enumerate în anexa A pentru care Iordania beneficiază de taxe vamale mai scăzute decât Spania sau Portugalia, sau decât aceste două țări, eliminarea începe de îndată ce taxele aplicate acelorași produse din Spania și din Portugalia ating un nivel inferior celor aplicate produselor originare din Iordania.

(3) Pentru produsele enumerate în anexa A, Comunitatea poate stabili o cantitate de referință în cazul în care, în urma unui bilanț anual al comerțului pe care aceasta îl întocmește, se constată că acele cantități importate riscă să creeze dificultăți pe piața comunitară.

(4) În cazul în care importurile unuia din aceste produse depășesc cantitatea de referință, ținând cont de un bilanț anual al comerțului pe care îl întocmește, Comunitatea poate plasa produsul respectiv sub un contingent tarifar comunitar, pentru un volum egal cu această cantitate de referință. Pentru cantitățile importate în plus față de acest contingent Comunitatea aplică taxa vamală care rezultă din acord.

Articolul 2

(1) Pentru produsele originare din Iordania și enumerate în anexa B la prezentul protocol, taxele vamale aplicabile importurilor în Comunitate se elimină progresiv în conformitate cu procedurile stabilite la articolul 1 alineatul (1).

Totuși, eliminarea progresivă a taxelor vamale aplicabile pentru flori și boboci de flori, tăiați, proaspeți, de la poziția 06.03 A din Tariful Vamal Comun, se efectuează în limita unui contingent tarifar comunitar de 50 de tone, cu condiția să se respecte anumite condiții convenite printr-un schimb de scrisori.

(2) În scopul eliminării taxelor vamale, cantitățile de referință se stabilesc în anexa B pentru anumite produse originare din Iordania.

În cazul în care importurile acestor produse depășesc cantitatea de referință, ținând cont de un bilanț anual al comerțului pe care îl întocmește, Comunitatea poate plasa produsul respectiv sub un contingent tarifar comunitar, pentru un volum egal cu această cantitate de referință.

(3) Pentru cantitățile importate în plus față de aceste contingente tarifare comunitare menționate la alineatul (1) al doilea paragraf și alineatul (2), Comunitatea aplică taxele vamale ale Tarifului Vamal Comun.

(4) Pentru produsele enumerate în anexa B, altele decât cele menționate la alineatul (1) al doilea paragraf și alineatul (2), Comunitatea poate stabili o cantitate de referință în condițiile enunțate la alineatul (2) în cazul în care, ținând cont de un bilanț anual al comerțului pe care îl întocmește, aceasta constată că acele cantități importate riscă să creeze dificultăți pe piața comunitară.

Articolul 3

(1) În vederea îmbunătățirii modului în care funcționează mecanismele instituționale ale acordului se va crea un comitet de cooperare economică și comercială. Acest comitet are sarcina de a facilita:

Președinția comitetului se exercită pe rând de un reprezentant al Comisiei Comunităților Europene și de un reprezentant al Iordaniei.

(2) Consiliul de cooperare stabilește în cel mai scurt timp componența și modul de funcționare a comitetului, în conformitate cu articolul 37 alineatul (2) din acord. De asemenea, acesta poate hotărî, dacă este cazul, ca acest comitet să îi prezinte rapoarte.

Articolul 4

Începând cu 1995, Comunitatea și Iordania examinează rezultatele cooperării dintre părțile contractante pentru a estima situația și evoluția viitoare a relațiilor lor în lumina obiectivelor stabilite de acord.

Articolul 5

Prezentul protocol face parte integrantă din Acordul de cooperare între Comunitatea Economică Europeană și Regatul Hașemit al Iordaniei.

Articolul 6

(1) Prezentul protocol se supune ratificării, acceptării sau aprobării în conformitate cu procedurile proprii părților contractante, care își notifică reciproc îndeplinirea procedurilor necesare în acest scop.

(2) Prezentul protocol intră în vigoare în prima zi a lunii următoare celei în cursul căreia s-au făcut notificările prevăzute la alineatul (1).

Articolul 7

Prezentul protocol se redactează în dublu exemplar în limbile daneză, engleză, franceză, germană, greacă, italiană, olandeză, portugheză, spaniolă și arabă, fiecare din aceste texte fiind în egală măsură autentice .

En fe de lo cual, los plenipotenciarios abajo firmantes suscriben el presente Protocolo.

Til bekræftelse heraf har undertegnede befuldmægtigede underskrevet denne protokol.

Zu Urkund dessen haben die unterzeichneten Bevollmächtigten ihre Unterschriften unter dieses Protokoll gesetzt.

Είς πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στο παρόν πρωτόκολλο.

In witness whereof the undersigned Plenipotentiaries have signed this Protocol.

En foi de quoi, les plénipotentiaires soussignés ont apposé leurs signatures au bas du présent protocole.

In fede di che, i plenipotenziari sottoscritti hanno apposto le loro firme in calce al presente protocollo.

Ten blijke waarvan de ondergetekende gevolmachtigden hun handtekening onder dit Protocol hebben gesteld.

Em fé do que, os plenipotenciarios abaixo assinados apuseram as suas assinaturas no final do presente Protocolo.

Hecho en Bruselas, el nueve de julio de mil novecientos ochenta y siete.

Udfærdiget i Bruxelles, den niende juli nitten hundrede og syvogfirs.

Geschehen zu Brüssel am neunten Juli neunzehnhundertsiebenundachtzig.

Έγινε στις Βρυξέλλες, στις εννέα Ιουλίου χίλια εννιακόσια ογδόντα εφτά.

Done at Brussels on the ninth day of July in the year one thousand nine hundred and eighty-seven.

Fait à Bruxelles, le neuf juillet mil neuf cent quatre-vingt-sept.

Fatto a Bruxelles, addì nove luglio millenovecentottantasette.

Gedaan te Brussel, de negende juli negentienhonderd zevenentachtig.

Feito em Bruxelas, em nove de Julho de mil novecentos e oitenta e sete.

Por el Consejo de las Comunidades Europeas For Rådet for De Europæiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen Pelo Conselho das Comunidades Europeias